CELEX: 62016CN0363
Language: da
Date: 2016-06-30 00:00:00
Title: Sag C-363/16: Sag anlagt den 30. juni 2016 — Europa-Kommissionen mod Den Hellenske Republik

22.8.2016   
            
            
               DA
            
            
               Den Europæiske Unions Tidende
            
            
               C 305/19
            
         Sag anlagt den 30. juni 2016 — Europa-Kommissionen mod Den Hellenske Republik
   (Sag C-363/16)
   (2016/C 305/27)
   Processprog: græsk
   
      Parter
   
   
      Sagsøger: Europa-Kommissionen (ved A. Bouchagiar og B. Stromsky)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 2, 3 og 4 i Kommissionens afgørelse af 22. februar 2012 i sag SA.26534 (C 27/2010, ex ΝΝ 6/2009) om Grækenlands statsstøtte til Enómeni Klostoÿfantourgía samt i henhold til traktaten om Den Europæiske Unions funktionsmåde, idet den ikke inden for den fastsatte frist har truffet alle de foranstaltninger, der er nødvendige for at gennemføre afgørelsen, eller fordi den under alle omstændigheder ikke på passende vis i henhold til afgørelsens artikel 4 har oplyst Kommissionen om de vedtagne foranstaltninger.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               I henhold til Europa-Kommissionens afgørelse af 22. februar 2012 i sag SA.26534 var Den Hellenske Republik forpligtet til inden for fire måneder at tilbagesøge den uforenelige støtte, som var tildelt Enómeni Klostoÿfantourgía, dvs. statsgarantien fra 2007 og omlægningen af forfaldne socialsikringsbidrag i 2009, samt til på passende vis at oplyse Europa-Kommissionen om de nødvendige foranstaltninger med henblik herpå.
            
         
               2.
            
            
               Den Hellenske Republik har imidlertid ikke tilbagesøgt den pågældende støtte inden for fire måneder, således som den var forpligtet til. Endvidere har Den Hellenske Republik fortsat ikke vedtaget de nødvendige bestemmelser med henblik på at gennemføre afgørelsen. Ved retsakt af 30. december 2015 udsatte de græske myndigheder tvangsauktionen med seks måneder for at realisere aktiverne i Enómeni Klostoÿfantourgía for at forsøge en mulig genoptagelse af selskabets virksomhed, uden at den uforenelige støtte var tilbagesøgt. Under alle omstændigheder har Den Hellenske Republik ikke på passende vis oplyst Europa-Kommissionen om de pågældende retsakter med henblik på at gennemføre afgørelsen.